标题：策林
作品信息
作品名：策林
著作年代：唐代
作者：白居易
作品形式：著书
内容简介
《策林》是唐代诗人白居易于元和元年(806)参加制举试前，独自拟作，共七十五篇，以自砺自试。《策林》从时务政治出发，主要探讨了为君为圣之道、施政化民之略、求贤选能之方、整肃吏治之法、省刑慎罚之术、治军御兵之要、矜民恤情之核、礼乐文教之功等八方面宏观与微观的问题。《策林》的精神特质体现在以民为本的儒家情怀、重振国威的使命意识、有犯无隐的批评精神、尚明崇圣的复古理念、客观理性的辩证色彩等五个方面。
策林内容
策林序元和初，予罢校书郎，与元微之将应制举，退居于上都华阳观，闭户累月，揣摩当代之事，构成策目七十五门。及微之首登科，予次焉。凡所应对者，百不用其一二。其余自以精力所致，不能弃捐，次而集之，分为四卷，命曰《策林》云耳。
策林四十三议兵（用舍、逆顺、兴亡。）
问《传》曰：“谁能去兵，兵之设久矣。”又曰：“先王耀德不观兵。”二者
古之明训也。然则君天下者，废而不用，且涉去兵之非，资以定功，又乖耀德之美。
去就之理，何者得中？
又问：兵不妄动，师必有名。议之者，颇辨否臧，用之者多迷本末。故有一戎
而业成王霸，一战而祸及危亡。兴灭之由何申？逆顺之要安在？
臣闻：天下虽兴，好战必亡；天下虽安，忘战必危；不好不忘，天下之主也。
祭公曰：“先王耀德不观兵。”老子曰：“兵者，不祥之器，不得已而用之。”斯
则不好之明训也。《传》曰：“谁能去兵，兵之设久矣。”又，周定天下，偃武修
文，犹立司马之官；六军之众，以时教战：斯又不忘之明训也。然则君天下者，不
可去兵也，不可黩武也；在乎用之有本末，行之有逆顺。逆顺之要，大略有三，而
兵之名随焉。夫兴利除害，应天顺人，不为名尸，义然后动，谓之义兵。相时观衅，
取乱侮亡，不为祸先，敌至而应，谓之应兵。恃力宣骄，作威逞欲，轻人性命，贪
人土田，谓之贪兵。兵贪者亡，兵应者强，兵义者王。王之兵，无敌于天下也，故
有征无战焉。强之兵，先弱敌而后战也，故百战百胜焉。亡之兵，先自败而后战也，
故胜与不胜，同归于亡焉。然历代君臣，祸于本末：闻王者之无敌，则思耀武，是
获一兔而欲守株也。见亡者之自败，则思弭兵，是因一咽而欲去食也。曾不知无敌
者根于义，自败者本于贪；而欲归咎于兵，责功于武，不其惑欤！兴废之由，逆顺
之要，昭然可见，唯陛下择之。
策林四十四销兵数（省军费，在断召募、除虚名。）
臣伏见自古以来，军兵之众，资粮之费，未有如今日者。时议者皆患兵之众，
而不知众之由，皆欲兵之销，而不得销之术。故散之则军情怨而戎心启，聚之则财
用竭而人力疲。为日既深，其弊亦甚。臣以为销兵省费者，在乎断召募、去虚名而
已。伏以贞元军兴以来，二十余年，陛下念其劳效，故不可散弃；幸以时无战伐，
又焉用增加？臣窃见当今募新兵，占旧额，张虚簿，破见粮者，天下尽是矣。斯则
致众之由，积费之本也。今若去虚名，就实数，则一日之内，十已减其二三矣。若
使逃不补、死不填，则十年之间，十又销其三四矣。故不散弃之，则军情无怨也；
不增加之，则兵数自销也。去虚就实，则名不诈，而用不费也。故臣以为销兵之方、
省费之术，或在于此。唯陛下详之。
策林四十五复府兵，置屯田（分兵权、存戎备、助军食。）
夫欲分兵权、存戎备、助军食，则在乎复府兵、置屯田而已。昔高祖始受隋禅，
太宗既定天下，以为兵不可去、农不可废；于是，当要冲以开府，因隙地以营田。
府有常官，田有常业。俾乎时而讲武，岁以劝农。分上下之番，递劳逸之序。故有
虞则起为战卒，无事则散为农夫。不待征发，而封域有备矣；不劳馈饷，而军食自
充矣。此亦古者尉候之制，兵赋之义也。况今关畿之内，镇垒相望，皆仰给于县官，
且无用于战伐。若使反兵于旧府，兴利于废田，张以簿书，颁其廪积；因其卒也，
安之以田宅；因其将也，命之以府官。始复于关中，稍置于天下。则兵权渐分，而
屯聚之弊日销矣；戎备渐修，而训习之利日兴矣；军食渐给，而飞挽之费日省矣。
一事作而三利立。唯陛下裁之。
策林四十六选将帅之方
臣闻：君明则将贤，将贤则兵胜。故有不能理兵之将，而无不可胜之兵；有不
能选将之君，而无不可得之将。是以君功见于选将，将功见于理兵者也。然则选将
之术，在乎因人之耳而听之，因人之目而视之，因人之好恶而取舍之。故明王之选
将帅也，访于众，询于人。若十人爱之，必十人之将也；百人悦之，必百人之将也；
千人悦之，必千人之将也；万人伏之，必万人之将也。臣以为贤愚之际，优劣之间，
以此而求，十得八九矣。
策林四十七御功臣之术
臣闻：明王之御功臣也，量其功而限之以爵，审其罪而纠之以法。限之以爵，
故爵加而知荣矣；纠之以法，故法行而知恩矣。恩荣并加，畏爱相济，下无贰志，
上无疑心：此明王所以念功劳而全君臣之道也。若不限之以爵，则无厌之心生矣；
虽极人臣之位，而不知荣也。若不纠之以法，则不忌之心启矣；虽竭人主之宠，而
不知恩也。恩荣不知，畏爱不立，而望奉上之心尽，念功之道全，或难矣。故《传》
曰：“报者倦矣，施者未厌。”此犹爵无限而法不行使之然也。唯陛下察之。
策林四十八御戎狄（征历代之策，陈当今之宜。）
问：戎狄之患久矣，备御之略多矣。故王恢陈征讨之谋，贾生立表饵之术，娄
敬兴和亲之计，晁错建农战之策。然则古今异道，利害殊宜；将欲采之，孰为可者？
又问：今国家北虏款诚，南夷请命；所未化者，其唯西戎乎？讨之则疲顿师徒，舍
之则侵轶边鄙，许和亲则启贪而厚费，约盟誓则饰诈而不诚。今欲遏彼虔刘，化其
桀骛；来远人于朔漠，复旧土于河湟：上策远谋，备陈本末。
臣闻：戎狄者，一气所生，不可翦而灭也；五方异族，不可臣而畜也。故为侵
暴之患久矣，而备御之略亦多矣。考其要者，大较有四焉。若乃选将练兵，长驱深
入之谋，自王恢始。建以三表，诱以五饵之术，自贾谊始。厚以赂遗，结以和亲之
计，自娄敬始。徙人实边，劝农教战之策，自晁错始。然则，用王恢之谋，则殚财
耗力，罢竭生人，祸竭兵连，功不偿费：故汉武悔焉，而下哀痛之诏也。用贾谊之
术，则羌胡之耳目心腹，虽诱而荒矣；而华夏之财力风教，亦随而弊矣：故汉文知
其不可而不行也。用娄敬之计，则启宠纳侮，厚费偷安；虽侵略之患暂宁，而和好
之约屡背：故汉氏四代为匈奴所欺也。用晁错之策，则边人有安土之惠，未免攻战
之劳；匈奴无得志之虞，亦绝归心之望：故汉武犹病之，有广武之役也。是以，讨
之以兵，不若诱之以饵；诱之以饵，不若和之以亲；和之以亲，不若备之有素：斯
皆前代已验之事，可覆而视也。以今参古，弃短取长，亦可择而用焉。
然臣终以为近算浅图，非帝王久远安边之上策。何者？臣观前代：若政成国富，
德盛人安；则虽六月有北伐之师，不足忧也。若政缺国贫，德衰人困；则虽一时无
南牧之马，不足庆也。何则？国富则师壮，师壮则令严；人安则心固，心固则思理：
如此久久，则天子之守，不独在于诸侯，将在于四夷矣；则暂虽有事，何足忧矣？
若国贫则师弱，师弱则不虞；人困则心离，心离则思乱：如此久久，则天子之忧，
不独在于边陲，或在于萧墙矣；则暂虽无事，何足庆焉？
盖古之王者，庆在本而不在末，忧在此而不在彼也。今国家柔中怀外，近悦远
来，北虏向风，南蛮底贡；所未化者，其余几何？伏愿陛下：畜之如犬羊，视之如
蜂虿；不以士马强而才力盛，恃之而务战争；不以亭障静而烟尘销，轻之而去守备。
但且防其侵轶，遏其虔刘，去而勿追，来而勿纵，而已。然后略四子之小术，弘三
王之大猷，以政成德盛为图，以人安师壮为计。故德盛而日闻则服，服必怀柔；师
壮而时动则威，威必震詟。夫然可以不縻财用，不烦师徒，不盟誓而外成，不和亲
而内附。如此，则四海之内，五年之间，要荒未服之戎，必匍匐而来；河陇已侵之
地，庶从容以归。上策远谋，不出于此矣。
策林四十九备边、并将、置帅
臣伏见方今备边之计，未得其宜。何则？京西之兵，其数颇众，城堡甚备，器
械甚精，以之遏侵掠、禁夺攘则可矣。若犬戎大至，长驱而来；臣恐将卒虽多，无
能抗者。今所以轸陛下虑者，岂非此乎？其所以然者，盖由镇垒太多，主将太众故
也。夫镇多则兵散，兵散则威不相合而力不相济矣；将众则心异，心异则胜不相让
而败不相救矣。卒然有事，谁肯当之？今若合之为五将，统之以一帅：将合则戮力，
帅一则同心。仍使均握其兵，分守其界，明察功罪，必待赏罚；然后据便宜之地，
扼要害之冲，以逸待劳，以寡制众：则虽黠虏，无能为也。臣又以为：自古及今，
有不能守塞之兵，而无不可守之塞；有不能备戎之将，而无不可备之戎。故曰：十
围之木，持千钧之屋，得其宜也；五寸之关，能制其开阖，居其要也。伏惟陛下握
戎之要，操塞之关，则西垂之忧，可以少息矣。
策林五十议守险（德与险兼用。）
问：《易》曰：“王公设险，以守其国。”《记》曰：“在德不在险。”然则
用之则乖在德之训，弃之则违守国之诫。二义相反，其旨何从？
又问：以山河为宝者，万夫不能当也；以道德为藩者，四夷为之守也。何则？
苗恃洞庭，负险而亡；汉都天府，用险而昌：又何故也？今欲鉴昌亡，审用舍，复
何如哉？
臣闻：《易》曰：“王公设险，以守其国。”又秦得百二，以吞天下；齐得十
二，而霸诸侯：盖恃险之论，兴于此矣。《史记》曰：“在德不在险。”《传》曰：
“九州之险，是不一姓。”盖弃险之议，生于此矣。臣以为险之为用，用舍有时：
恃既失之，弃亦未为得也。何者？夫险之为利大矣，为害亦大矣。故天地闭否，守
之则为利；天地交泰，用之则为害。盖天地有常险，而圣人无常用也。然则以道德
为藩，以仁义为屏，以忠信为甲胄，以礼法为干橹者：教之险，政之守也。以城池
为固，以金革为备，以江河为襟带，以丘陵为咽喉者：地之险，人之守也。王者之
兴也，必兼而用之。
昔汉高帝除害兴利，以安天下。自谓德不及于周，而贤于秦；故去洛之易，即
秦之险，建都创业，垂四百年：是能兼而用之也。桀、纣、三苗之徒，负大河，凭
太行，保洞庭；而不修德政，坐取覆亡者：是专恃其险也。莒子恃其僻陋，不修城
郭，浃辰之间，丧其三都者：是怠弃其险也。由斯而观之，山河之阻，沟墉之固，
可用而不可恃也，可诫而不可弃也。智以险昌，愚以险亡；昌亡之间，唯陛下能鉴
之。
策林五十一议封建，论郡县
问：周制五等，其弊也，王室衰微。秦废列国，其败也，天下崩坏。汉封子弟，
其失也，侯王僭乱。何则？为制不同，同归于弊也。故自古及今，议其是非者多矣。
今若建侯开国，恐失随时之宜；如制守专城，虑乖稽古之义。考其要旨，其谁可从？
又问：封建之制，肇自黄唐；郡县之规，始于秦汉：或沿或革，以至国朝。今
欲子兆人，家四海，建不拔之业，垂无疆之休。大鉴兴亡，从长而用；无论今古，
择善而行：侯将守而何先？郡与国而孰愈？具书于策，当举行之。
臣闻：封建之废久矣，是非之论多矣。异同之要，归于三科。或曰：周人制五
等，封亲贤；其弊也，诸侯擅战伐，陪臣执国命。故闻蚕食瓜剖，以至于衰灭也。
而李斯、周青之议，由是兴焉。又曰：秦皇废列国，弃子弟；其败也，万民无定主，
九族为匹夫。故鱼烂土崩，以至于覆亡也。而曹冏、士衡之论，由是作焉。又曰：
汉氏侯功臣，王同姓；其失也，爵号太尊，土宇太广。故鸱张瓦解，以至于悖乱也。
而晁错、主父之计，由是行焉。然则秦惩周之弊也，既以亡而易衰；汉鉴秦之亡也，
亦矫枉而过正。历代之说，无出于此焉。以臣所观，窃谓知其一，未知其二也。何
则？臣闻：王者将欲家四海，子兆人，垂无疆之休，建不拔之业者，在乎操理柄，
立人防，导化源，固邦本而已矣。是故，刑行德立，近悦远安，恩信推于中，惠化
流于外：如此，则四夷为臣妾，况海内乎？虽置守罢侯，亦无害也。若法坏政荒，
亲离贤弃，王泽竭于上，人心叛于下：如此，则九族为雠敌，况天下乎？虽废郡建
邦，又何益也？故臣以为周之衰灭者，上失其道，天厌其德，非为封建之弊也。秦
之覆亡者，君流其毒，人离其心，非唯郡县之咎也。汉之祸乱者，宠而失教，立不
选贤，非独强大之故也。由是观之，苟固其本，导其源；虽郡与国，俱可理而安矣。
苟逾其防，失其柄；虽侯与守，俱能乱且危矣。伏惟陛下：虑远忧近，鉴古观今，
以敦睦亲族为先，不以封王为急；以优劝劳逸为念，不以建侯为思；以尊贤宠德为
心，不以开国为意；以安抚黎元为事，不以废郡为谋：则无疆之休，不拔之业，在
于此矣。况国家之制，垂二百年：法着一王，理经十圣；变革之议，非臣敢知。
策林五十二议井田阡陌（息游墯，止兼并，实版图。）
问：三代之牧人也，立井田之制，别都鄙之名。其为名制，可得而知乎？其为
功利，可得而闻乎？
又问：自秦坏井田，汉修阡陌，兼并大启，游墯实繁；虽历代因循，诚恐弊深
而害甚。如一朝改作，或虑失业而扰人。既废之甚难，又复之非便。斟酌其道，何
者得中？
臣闻：王者之贵，生于人焉；王者之富，生于地焉。故不知地之数，则生业无
从而定，财征无从而计，军役无从而平也。不知人之数，则食力无从而计，军役无
从而均也。不均不平，则地虽广、人虽多，徒有贵之名，而无富之实。是以先王度
土田之广狭，画为夫井；量人户之众寡，分为邑居。使地利足以食人，人力足以辟
土；邑居足以处众，人力足以安家。野无余田，以启专利；邑无余室，以容游人。
逃刑避役者，往无所之；败业迁居者，来无所处。于是生业相固，食力相济。其出
财征也，不待征书而已平矣。其起军役也，不待料人而已均矣。然后天子可以称万
乘之贵、四海之富也。洎三代之后，厥制崩坏：故井田废，则游墯之路启；阡陌作，
则兼并之门开。至使贫苦者无容足立锥之居，富强者专笼山络野之利。故自秦汉迄
于圣朝，因循未迁，积习成弊。
然臣以为井田者废之颇久，复之稍难，未可尽行，且宜渐制。何以言之？昔商
鞅开秦之利也，荡然废之；故千载之间，豪奢者得其计。王莽革汉之弊也，卒然复
之；故一时之间，农商者失其业。斯则不可久废、不可速成之明验也。故臣请斟酌
时宜，参详古制：大抵人稀土旷者，且修其阡陌；户繁乡狭者，则复以井田。使都
鄙渐有名，家夫渐有数。夫然，则丘田井邑之地，众寡相维；门闾族党之居，有亡
相保。相维则兼并者何所取？相保则游墯者何所容？如此，则庶乎人无浮心，地无
遗力，财产丰足，赋役平均；市利归于农，生业着于地者矣。
运动鞋品牌
品牌起源谁也不知道这世界上的第一双鞋是在什么时候出自何人之手，但是只要翻阅一下长达数百年之久的制鞋历史，你会在其中发现一个群体贯穿始终，他们就是意大利人。
“策林”诞生在拥有独特皮鞋王国誉称的意大利，它拥有几百年制鞋历史，以“纯手工”誉称全球，使每一款鞋都具有独一无二的舒适度和超凡品质。
2010年，策林（中国）运营中心也在中国大陆正式成立，并结合东方人的脚型和中国市场的特点，开发出适合中国人脚型的鞋品。 　
以优质开拓市场，以诚信赢得口碑，潜心打造核心竞争力，与您共享来自于足下的摩登世界。所有产品精选上等头层牛皮，穿着舒适简约大方时尚！是您不可错过的首选！
文化理念文化理念：引领时尚；品位潮流。
使命与愿景使命与愿景：传承时尚之根源 创新潮流之精髓 传播潮尚之成果。